AIŠKINAMASIS RAŠTAS

Dėl Molėtų rajono savivaldybės apskaitoje registruoto ir valdomo valstybės turto perėmimo savivaldybės nuosavybėn

1. Parengto tarybos sprendimo projekto tikslai ir uždaviniai:

Sprendimo projekto tikslas – perimti Molėtų rajono savivaldybės apskaitoje registruotą ir valdomą valstybės nekilnojamąjį turtą Molėtų rajono savivaldybės nuosavybėn.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Priėmus sprendimą valstybės turtas bus perduotas Molėtų rajono savivaldybės nuosavybėn.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

2022 m. birželio 28 d. įsigaliojo Lietuvos Respublikos valstybės turto perdavimo savivaldybių nuosavybėn įstatymo (toliau – Įstatymas) pakeitimai, reglamentuojantys valstybės turto perėmimo savivaldybių nuosavybėn bei savivaldybių nuosavybės teisių įregistravimo į jį Nekilnojamojo turto registre procesus.

Iki Įstatymo pataisų įsigaliojimo savivaldybių nuosavybėn priskirtą turtą kiekvienai savivaldybei perdavimo – priėmimo aktais perduodavo Lietuvos Respublikos Vyriausybės įgalioti asmenys, tačiau perdavimo - priėmimo aktų pasirašymas - tik formalumas, kadangi tokį turtą faktiškai valdo, prižiūri ir apskaito jį savo apskaitose savivaldybės iki perdavimo – priėmimo aktų pasirašymo, o ne valstybės institucijos. Tad siekiant sutrumpinti turto perėmimo procedūras ir mažinti administracinę naštą abiem pusėms, nustatytas naujas turto perėmimo savivaldybių nuosavybėn proceso reguliavimas. Vadovaujantis nauju reguliavimu, Įstatymo 3 straipsnyje nurodytą valstybės turtą savivaldybės perima savivaldybių tarybų sprendimais, ne perdavimo – priėmimo aktais, ir tarybų sprendimais perimtas savivaldybės nuosavybėn turtas - teisinis pagrindas teisės aktų nustatyta tvarka Nekilnojamojo turto registre registruoti savivaldybių nuosavybės teises į šį turtą.